CELEX: 32010D0588
Language: sk
Date: 2010-09-27 00:00:00
Title: 2010/588/EÚ: Rozhodnutie Rady z  27. septembra 2010 o ukončení konzultácií s Nigerskou republikou podľa článku 96 dohody o partnerstve AKT – EÚ

2.10.2010   
            
            
               SK
            
            
               Úradný vestník Európskej únie
            
            
               L 260/6
            
         ROZHODNUTIE RADY
   z 27. septembra 2010
   o ukončení konzultácií s Nigerskou republikou podľa článku 96 dohody o partnerstve AKT – EÚ
   (2010/588/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 217,
   so zreteľom Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (1) a revidovanú v Luxemburgu 25. júna 2005 (2) (ďalej len „Dohoda o partnerstve AKT – EÚ“), a najmä na jej článok 96,
   so zreteľom na Vnútornú dohodu medzi zástupcami členských štátov zasadajúcich v Rade o opatreniach, ktoré sa majú prijať, a postupoch, ktoré sa majú dodržiavať pri vykonávaní Dohody o partnerstve krajín AKT – ES (3), a najmä na jej článok 3,
   so zreteľom na návrh Európskej komisie,
   keďže:
   
               (1)
            
            
               Podstatné prvky Dohody o partnerstve AKT – EÚ uvedené v jej článku 9 boli porušené.
            
         
               (2)
            
            
               V súlade s článkom 96 Dohody o partnerstve AKT – EÚ sa 8. decembra 2009 a 26. mája 2010 uskutočnili konzultácie s Nigerskou republikou za prítomnosti zástupcov afrických, karibských a tichomorských (AKT) štátov. Počas posledného kola konzultácií predstavitelia dočasnej vlády Nigeru predložili uspokojujúce návrhy a záväzky,
            
         PRIJALA TOTO ROZHODNUTIE:
   Článok 1
   Konzultácie začaté s Nigerskou republikou v súlade s článkom 96 Dohody o partnerstve AKT – EÚ sa týmto ukončujú.
   Článok 2
   Týmto sa ako primerané kroky v zmysle článku 96 ods. 2 písm. c) Dohody o partnerstve AKT – EÚ prijímajú opatrenia opísané v pripojenom liste.
   Článok 3
   Toto rozhodnutie nadobúda účinnosť dňom jeho prijatia.
   Toto rozhodnutie zostáva v platnosti 12 mesiacov. Preskúma sa pravidelne minimálne raz za šesť mesiacov na základe monitorovacej misie, ktorú vykonáva Únia.
   
      V Bruseli 27. septembra 2010
      
         
            Za Radu
         
         
            predseda
         
         K. PEETERS
      
   
   
      (1)  Ú. v. ES L 317, 15.12.2000, s. 3.
   
      (2)  Ú. v. EÚ L 287, 28.10.2005, s. 4.
   
      (3)  Ú. v. ES L 317, 15.12.2000, s. 376.
   
      PRÍLOHA
      
         NÁVRH LISTU
      
      Vážený pán predseda Najvyššej rady pre obnovenie demokracie
      Vážený pán premiér
      Vážení páni,
      Európska únia (EÚ) sa nazdáva, že politická kríza, ktorá sa udiala vo Vašej krajine v priebehu roka 2009, ako aj štátny prevrat z 18. februára 2010, predstavujú závažné porušenie základných prvkov obsiahnutých v článku 9 Dohody o partnerstve AKT – EÚ. Európska únia prostredníctvom vyhlásenia vydaného hovorcom Vysokej predstaviteľky Catherine Ashton z 19. februára 2010 rozhodne odsúdila tento štátny prevrat, pretože je v rozpore so samotnými zásadami demokracie. Európska únia vyzvala nigerské úrady, aby sa zúčastnili konzultácií v Bruseli podľa článku 96 Dohody o partnerstve AKT – EÚ, a tak nadviazala politický dialóg s vládnucim režimom s cieľom preskúmať situáciu a nájsť možné riešenia. Konzultácie boli otvorené 8. decembra 2009 a druhé kolo sa konalo 26. mája 2010. Po poslednom zasadnutí predstavitelia EÚ potvrdili svoj zámer navrhnúť Rade Európskej únie opatrenia potrebné na pomoc prebiehajúcej transformácií Nigeru, aby sa mohol vrátiť k ústavnému poriadku, ako to oznámili nigerské úrady.
      Počas zasadnutia 26. mája 2010 zúčastnené strany diskutovali o organizácii transformácie vedúcej k obnove ústavného poriadku a o zavedení demokratického režimu ako výsledku slobodných a transparentných volieb. Nigerská strana tiež predložila memorandum zahŕňajúce etapy a problémy tejto transformácie. EÚ takto vzala na vedomie:
      
                  —
               
               
                  oznámenie o vytvorení pluralitných inštitúcií pre transformáciu zastupujúcich všetky politické zložky v Nigeri,
               
            
                  —
               
               
                  oznámenie o konsenzuálnom prijatí volebného zákona,
               
            
                  —
               
               
                  oznámenie o vytvorení Nezávislej národnej volebnej komisie (CENI).
               
            Európska únia zároveň privítala prijatie plánu, ktorý prostredníctvom množstva volebných krokov smeruje k zavedeniu nového ústavného rámca a nových demokraticky zvolených orgánov. Na záver berie na vedomie záväzok členov Najvyššej rady pre obnovenie demokracie (CSRD) a občianskej vlády vytvorenej vo februári minulého roka na riadenie transformácie nezúčastniť sa volieb a zveriť právomoci občanom zvoleným na konci prechodného obdobia, ktoré sa predpokladá na marec 2011.
      EÚ zobrala na vedomie návrhy predložené nigerskou stranou počas tohto zasadnutia, a najmä záväzky vyplývajúce zo skutočnosti, že za obzvlášť dôležité považuje:
      
                  1.
               
               
                  prijať základné texty Najvyššou radou pre obnovenie demokracie (CSRD);
               
            
                  2.
               
               
                  zorganizovať ústavné referendum na základe týchto textov;
               
            
                  3.
               
               
                  zorganizovať miestne, parlamentné a prezidentské voľby najneskôr do marca 2011;
               
            
                  4.
               
               
                  dodržiavať základné práva a verejné slobody vrátane slobodnej činnosti politických strán;
               
            
                  5.
               
               
                  zrušiť tresty za trestné činy v oblasti publikačnej činnosti a zabezpečiť nezávislosť regulačných orgánov, ako aj prístup k informáciám;
               
            
                  6.
               
               
                  zaviazať sa k dobrému hospodárskemu a finančnému riadeniu počas obdobia transformácie.
               
            EÚ pokladá záväzky, ktoré prijala nigerská strana, za všeobecne povzbudivé. Preto podľa článku 96 ods. 2 písm. c) Dohody o partnerstve AKT – EÚ rozhodla o schválení nasledujúcich primeraných opatrení tak, ako sú uvedené v priloženej tabuľke záväzkov, ako aj o postupnom obnovení spolupráce s cieľom podporiť transformáciu.
      EÚ bude naďalej financovať humanitárne a záchranné operácie priamo podporujúce obyvateľov Nigeru, politickú transformáciu a prekonávanie krízy. V tomto kontexteby mohla EÚ poskytnúť ďalšia pomoc na prípravu parlamentných a prezidentských volieb.
      Európska komisia si napriek tomu v prípade potreby vyhradzuje právo prevziať úlohy národného povoľujúceho úradníka Európskeho rozvojového fondu (ERF).
      V rámci postupu podľa článku 96 Dohody o partnerstve AKT – EÚ bude EÚ naďalej pozorne sledovať situáciu v Nigeri počas monitorovacieho obdobia 12 mesiacov. Počas tohto obdobia sa bude v zmysle článku 8 Dohody o partnerstve AKT – EÚ udržiavať zosilnený dialóg s nigerskou vládou s cieľom podporiť transformáciu a predsedníctvo Európskej únie spolu s Európskou komisiou budú vykonávať pravidelné preskúmania. Prvá monitorovacia misia sa uskutoční v lehote nepresahujúcej šesť mesiacov odo dňa podpisu tohto listu.
      EÚ si vyhradzuje právo meniť „primerané opatrenia“ podľa vývoja plnenia záväzkov.
      EÚ má naďalej záujem, ako to vyplýva z článku 8 Dohody o partnerstve AKT – EÚ, pokračovať v pravidelnom politickom dialógu s novou vládou, ktorá bude zvolená vo voľbách, a najmä pokiaľ ide o reformy v oblasti politického, súdneho a hospodárskeho riadenia, ako aj reforiem v oblasti bezpečnosti.
      S úctou
      
         
            
               Za Radu
            
            …
         
         
            
               Za Komisiu
            
            …
         
      
      
         PRÍLOHA K PRÍLOHE: ZOZNAM ZÁVÄZKOV
         Záväzky partnerov
         
                     Zo strany Nigeru
                  
                  
                     Zo strany EÚ
                  
               
                     
                                 —
                              
                              
                                 Súčasná situácia
                              
                           
                  
                     
                                 —
                              
                              
                                 Európska únia bude naďalej financovať humanitárne a záchranné operácie priamo podporujúce obyvateľov Nigeru a bude podporovať politickú transformáciu a prekonávanie krízy
                              
                           
               
                     
                                 —
                              
                              
                                 Konsenzuálne prijatie volebného zákona (s kladným stanoviskom Národnej poradnej rady)
                              
                           
                                 —
                              
                              
                                 Zavedenie Nezávislej národnej volebnej komisie s konsenzuálnym zvoleným zložením (s kladným stanoviskom Národnej poradnej rady)
                              
                           
                  
                     
                                 —
                              
                              
                                 Obnovenie projektu Upevňovanie demokracie, a najmä jeho časti Podpora volieb a jeho predĺženie do najbližších volieb. Dohoda o financovaní je platná
                              
                           
                                 —
                              
                              
                                 Zaoberanie sa požiadavkami orgánov o zvýšení sumy v rámci dohody o financovaní časti Podpora volieb
                              
                           
                                 —
                              
                              
                                 Obnovenie inštitucionálnej podpory reforiem v oblasti správy verejných financií, okrem iného podpory Dvora audítorov s cieľom zachovať právoplatnosť rozpočtovej podpory
                              
                           
                                 —
                              
                              
                                 Obnovenie podporného programu pre spravodlivosť a právny štát (PAJED)
                              
                           
               
                     
                                 —
                              
                              
                                 Prijatie navrhovaných základných textov Najvyššou radou pre obnovenie demokracie (s kladným stanoviskom Národnej poradnej rady)
                              
                           
                                 —
                              
                              
                                 Uverejnenie volebných zoznamov (v rámci aktualizácie zoznamu voličov)
                              
                           
                                 —
                              
                              
                                 Dekriminalizácia trestných činov v oblasti publikačnej činnosti
                              
                           
                  
                     
                                 —
                              
                              
                                 Znovuzavedenie projektov Podpora obchodu a Podpora vnútroštátneho štatistického systému do postupu pre schvaľovanie
                              
                           
                                 —
                              
                              
                                 Obnovenie projektov národného indikatívneho programu v rámci 10. európskeho rozvojového fondu (spravodlivosť, decentralizácia, rozvoj vidieka atď.) a začatie potrebných štúdií
                              
                           
                                 —
                              
                              
                                 Zachovanie zostatkov dohody o financovaní rozpočtovej podpory 9. ERF
                              
                           
                                 —
                              
                              
                                 Spustenie štúdie o označení podporných opatrení týkajúcich sa stabilizácie situácie na severe krajiny
                              
                           
                                 —
                              
                              
                                 Začatie podpory stratégie rozvoja vidieka (10. ERF)
                              
                           
                                 —
                              
                              
                                 Obnovenie povolenia podporného programu rozvoja ťažobného sektora
                              
                           
               
                     
                                 —
                              
                              
                                 Uskutočnenie ústavného referenda v podmienkach zhodnotených ako vyhovujúce
                              
                           
                  
                     
                                 —
                              
                              
                                 Postupné vyplatenie rozpočtovej pomoci (9. a 10. ERF)
                              
                           
                                 —
                              
                              
                                 Opätovné spustenie výzvy na verejné obstarávanie v oblasti údržby ciest v rámci 10. ERF
                              
                           
                                 —
                              
                              
                                 Opätovné spustenie výzvy na verejné obstarávanie na rozšírenie nemocnice v Arlite (program ťažobného sektora)
                              
                           
               
                     
                                 —
                              
                              
                                 Uskutočnenie parlamentných volieb a prvého kola prezidentských volieb v podmienkach zhodnotených ako vyhovujúce
                              
                           
                                 —
                              
                              
                                 Uskutočnenie (v prípade potreby) druhého kola prezidentských volieb vo vyhovujúcich podmienkach
                              
                           
                                 —
                              
                              
                                 Vytvorenie nového Národného zhromaždenia
                              
                           
                                 —
                              
                              
                                 Uvedenie prezidenta republiky do funkcie
                              
                           
                  
                     
                                 —
                              
                              
                                 Pokračovanie vo vyplácaní už zazmluvnenej rozpočtovej pomoci
                              
                           
                                 —
                              
                              
                                 Podpísanie dohody o financovaní projektov v oblasti podpory obchodu a podpory vnútroštátneho štatistického systému
                              
                           
                                 —
                              
                              
                                 Pokračovanie vo všetkých činnostiach v oblasti spolupráce